หากขับรถไปตามบนถนนสายคันคลอง จะพบว่ามีร้านรถเข็นเรียงรายอยู่เป็นระยะค่ะ ร้านผัดไทยที่ไม่ได้ขายแค่ผัดไทยร้านนี้ ตั้งอยู่บนถนนเส้นเลียบคันคลองช่วงก่อนถึงร้านวิสชั่นค่ะ ถ้ามาตลาดพะยอมเลี้ยวซ้ายตรงไฟแดง ไม่เกิน 200 เมตรเจอเลย ร้านอยู่ซ้ายมือค่ะ  วันนี้สั่งผัดไทย กับ เกาเหลาก๋วยจั๊บมาทานค่ะ ผัดไทยอร่อยเลยค่ะ ผัดเส้นกำลังพอดีไม่เละไม่แข็ง ไม่มันเยิ้ม เราชอบเผ็ด เติมพริกไปอีกอย่างเดียวทานได้เลย ส่วนเกาเหลาก๋วยจั๊บไม่ค่อยประทับใจค่ะ แม้ปริมาณจะเยอะ (ให้ไข่มาตั้ง 3 ซีกแน่ะ เท่ากับลูกครึ่งเลยน่ะนั่น) น้ำซุปไม่อร่อยจืดๆ ไม่รู้จะปรุงยังไงต่อเลย เครื่องในค่อนข้างคาวสรุปจานนี้เลยทานไม่หมดค่ะ ส่วนราคานั้น ราคาเท่ากันทุกเมนูคือจานละ 30 บาทค่ะ